ananddey/assamese-wiki-corpus huggingface dataset:
ৰ’দ্‌ (চলচ্চিত্ৰ)

ৰ’দ্‌ ২০১২ চনৰ ৫ অক্টোবৰত মুক্তিপ্ৰাপ্ত এখন অসমীয়া ভাষাত নিৰ্মিত চলচ্চিত্ৰ৷ এই চলচ্চিত্ৰখনৰ মুখ্য পৰিকল্পনাকাৰী হৈছে তপন বৰদলৈ৷ কাহিনী আৰু স্ক্ৰীণপ্লে' গৌতম বৰুৱাৰ। স্ক্ৰীপ্ট লিখিছে চিৰন্তন মহন্ত, অসীম কৃষ্ণ আৰু ৰুপম দত্তই৷ এম বি প্ৰডাকশ্যনৰ বেনাৰত গৌতম বৰুৱাই পৰিচালনা কৰা ছবিখনৰ প্ৰযোজনা কৰিছে মৌচুমী বৰদলৈয়ে৷

কাহিনী

চাকৰিসূত্ৰে হিমাচল প্ৰদেশৰ মানালীত দেউতাকৰ সৈতে থকা এটা মধ্যবিত্ত পৰিয়ালৰ এজন অসমীয়া যুৱক আৰু সেই ঠাইৰেই এজন ধনী লোকৰ একমাত্ৰ জীয়ৰীক মূখ্য কেন্দ্ৰ কৰি নিৰ্মান কৰা এই বোলছবিত নতুন প্ৰজন্মৰ প্ৰেম, বিচ্ছেদ আৰু সংঘাটৰ বিষয়ে দেখুওৱা হৈছে৷

নিৰ্মাণ

‘‘ৰ’দ্‌’’ চলচ্চিত্ৰখনৰ প্ৰায় ৪০ শতাংশ দৃশ্যগ্ৰহণ মানালী আৰু নতুন দিল্লীত কৰা হৈছে। বাকী দৃশ্যগ্ৰহণ গুৱাহাটী, শ্বিলং আৰু চেৰাপুঞ্জীত কৰা হৈছে।

অভিনয় শিল্পী

চলচ্চিত্ৰখনত মুখ্য চৰিত্ৰসমূহতত অভিনয় কৰিছে উৎপল দাস, দিগন্ত হাজৰিকা, মুনমী ফুকন, নৱাগতা মনালী বৰদলৈ৷ তদুপৰি অভিনেতা বিজু ফুকন, জয়ন্ত ভাগৱতী, হিৰণ্য ডেকা, তপন বৰদলৈ, ভগৱত প্ৰীতম, নিকুমণি বৰুৱা, পৱিত্ৰ মাৰ্ঘেৰিটা, ৰাজীৱ বৰা, পদ্মৰাগ গোস্বামী, পাৰ্থসাৰথি মহন্ত, নিলীম নাথ, নিৰ্মল নাথ, অৰুন্ধতী, নৱীন শৰ্মাৰ উপৰি শিশু শিল্পী অৰিন্দম বৰদলৈ আৰু গাৰ্গী শৰ্মাই অভিনয় কৰিছে৷

সংগীত

ৰ'দ্ৰ সংগীত পৰিচালক যতীন শৰ্মা। গীতৰ কথা ৰাজদ্বীপ, জনঞ্জয় শইকীয়া আৰু মানস মহন্তৰ।

কাৰিকৰী খুঁটি-নাটি

‘‘ৰ’দ্‌’’ চলচ্চিত্ৰখনত কেনন ফাইভ কেমেৰাৰে ৩৫ মিলিমিটাৰত দৃশ্যগ্ৰহণ কৰা হৈছে৷ চিনেমাট’গ্ৰাফীৰ কাম বিশ্বভূষণ মহাপাত্ৰ (মুম্বাই), বিপুল দাস, প্ৰদীপ দৈমাৰীয়ে কৰিছে৷

তথ্য সংগ্ৰহ

বাহ্যিক সংযোগ

Rowd (Sunshine) - Upcoming Assamese Movie by Gautam Baruah and Mousumi Bordoloi at assamjournal.com]

শ্ৰেণী:২০১২ বৰ্ষৰ অসমীয়া চলচ্চিত্ৰ
শ্ৰেণী:অসমীয়া চলচ্চিত্ৰ
যোগীৰ শাস্তি

যোগীৰ শাস্তি (ইংৰাজী: The Jogi's Punishment) হ'ল এটা ভাৰতীয় সাধুকথা, যিটো ফেৰোচপুৰৰ পৰা মেজৰ কেম্পবেলৰ দ্বাৰা সংগৃহীত এটা পঞ্জাবী সাধু। এণ্ড্ৰু লেংঙে তেওঁৰ দ্য লিলাক ফেয়াৰী বুকত এইটো অন্তৰ্ভুক্ত কৰিছে। এই ভাৰতীয় লোককথাটোৰ নীতিশিক্ষা হ'ল যে— বেয়াই সদায় তাৰ প্ৰাপ্য শাস্তি পায়। এই সাধুটোত এজন বিখ্যাত পবিত্ৰ মানুহ আছে যি আচলতে সিমান পবিত্ৰ নহয়, এজন স্বাৰ্থপৰ আৰু অতি সৰল ৰজা আছে যিয়ে পবিত্ৰ মানুহজনৰ প্ৰতিভা আৰু আশীৰ্বাদসমূহ কেৱল নিজৰ বাবেহে ৰাখিব বিচাৰে আৰু এগৰাকী অতি কৌতুহলী ৰাজকুমাৰী আছে, যিয়ে ৰাজপ্ৰসাদৰ চৌহদ ত্যাগ নকৰিবলৈ দিয়া দেউতাকৰ আদেশ অমান্য কৰে। যদিও "দিলাৰামৰ সাহসী যুৱৰাজ"ৰ বিষয়ে বৰ বেছি একো কোৱা হোৱা নাই, কিন্তু তেৱোঁ নিশ্চয় কিবা ভুল কৰিছে, যাৰ বাবে পত্নী হিচাপে এগৰাকী অবাধ্য ৰাজকুমাৰীক পাইছে।

সাৰমৰ্ম

এজন ৰজাই নিজৰ চহৰত এজন যোগীক আদৰণি জনাইছিল। তেওঁ এটা ঘৰ সাজিছিল য'ত তেওঁ অতিথি আদৰিব পাৰে। ৰজাৰ একমাত্ৰ সন্তান আছিল এগৰাকী সুন্দৰী কন্যা, যি চুবুৰীয়া দেশৰ এজন ৰজা দিলাৰামৰ পুত্ৰৰ বাগদত্তা আছিল। এদিন এই কন্যাগৰাকী যোগীক দেখা কৰিবলৈ গৈছিল। যোগীজন লগে লগে ৰাজকুমাৰীৰ প্ৰতি আসক্ত হৈ পৰে। ৰাজকুমাৰীয়ে তেওঁৰ উদ্দেশ্য ধৰিব পাৰি প্ৰাণ ৰক্ষাৰ বাবে তাৰ পৰা পলায়ন কৰে। যোগীয়ে তেওঁলৈ লক্ষ্য কৰি এপাট বৰ্শা নিক্ষেপ কৰে। বৰ্শা পাত ৰাজকুমাৰীৰ ভৰিত লাগে আৰু তেওঁ আঘাতপ্ৰাপ্ত হয়।

পিছদিনা, যোগীয়ে দাবী কৰে যে এজন ৰাক্ষস তেওঁক দেখা কৰিবলৈ আহিছিল। ৰাক্ষসটো এগৰাকী সুন্দৰী যুৱতীৰ ছদ্মবেশত আহিছিল, কিন্তু তাৰ পিছত এটা ভয়ংকৰ দৈত্যলৈ ৰূপান্তৰিত হৈছিল। ৰজাই তেতিয়া সেই সুন্দৰী যুৱতীগৰাকীক বিচাৰি চলাথ কৰে, যাৰ ভৰিত বৰ্শাৰ আঘাতৰ চিন আছে। তেওঁ সেই সুন্দৰী ছোৱালীজনীক বিচাৰি পায় আৰু উপলব্ধি কৰে যে এইগৰাকী তেওঁৰেই কন্যা। তেতিয়া যোগীয়ে ঘোষণা কৰে যে ৰজাৰ প্ৰকৃত কন্যাক শৈশৱতে দুষ্ট আত্মাই চুৰি কৰি লৈ গৈছিল আৰু এতিয়া এইগৰাকীয়ে ৰাজকুমাৰীৰ ভেশ ধৰি বহি আছে। ৰজাই এটা চন্দুক তৈয়াৰ কৰাই তেওঁৰ কন্যাক তাত বন্দী কৰি নদীত উটুৱাই দিয়ে।

পিছদিনা ৰাতিপুৱা, তেওৰ বাগদত্ত ৰাজকুমাৰে নদীৰ পাৰত চিকাৰ কৰিবলৈ গৈ চন্দুকটো বিচাৰি পায়। তেওঁ তাৰ ভিতৰৰ পৰা ৰাজকুমাৰীক মুক্ত কৰে আৰু দেখে যে তেওঁ তেওঁৰেই বাগদত্তা। ৰাজকুমাৰীয়ে তেওঁক সকলো কথা বিৱৰি কয়। সেই স্থানতে তেওঁলোকৰ বিবাহ সম্পন্ন হয়। ৰাজকুমাৰে এটা বিয়াগোম বান্দৰক ৰাজকুমাৰীৰ সেই চন্দুকটোত ভৰাই পুনৰ নদীত উটুৱাই দিয়ে। যোগীয়ে তেওঁৰ শিষ্যসকলক সেই চন্দুকটো উদ্ধাৰ কৰি আনিবলৈ বাধ্য কৰে আৰু তাৰ পিছত তেওঁলোকক ঘৰৰ ভিতৰত নোসোমাবলৈ নিৰ্দেশ দিয়ে, তেওঁলোকে যিয়েই চিঞৰ নুশুনক কিয়। ৰাজকুমাৰীক ডিঙি চেপি হত্যা কৰিবলৈ তেওঁ এডাল ৰেচমী জৰী উলিয়াই লয়। ইয়াৰ কিছু সময়ৰ পিছত যোগীৰ শিষ্যসকলে যোগীৰ কণ্ঠত সহায় বিচাৰি কৰা চিঞৰ শুনে, কিন্তু নিৰ্দেশ নথকাত তেওঁলোক ঘৰত প্ৰৱেশ নকৰিলে। অৱশেষত তেওঁলোকে যোগীৰ কোঠাত সোমাই তাত তেওঁৰ মৃতদেহ দেখা পায়।

অতি সোনকালেই যোগীৰ মৃত্যুৰ খবৰ বিয়পি পৰে। যেতিয়া ৰাজকুমাৰীয়ে যোগীৰ মৃত্যুৰ খবৰ পায়, তেতিয়া তেওঁ দেউতাকৰ সৈতে সকলো সমস্যা সমাধান কৰি লয়।

তথ্যসূত্ৰ

শ্ৰেণী:সাধুকথা
তুলতুল বৰুৱা

তুলতুল বৰুৱা অসমৰ প্ৰথমগৰাকী মহিলা অনাতাঁৰ শিল্পী। ইয়াৰ উপৰিও তেওঁ এগৰাকী সাহিত্যিক, সাংবাদিক আৰু নিবন্ধকাৰ। কলিকতাৰ প্ৰেচিডেন্সী কলেজৰপৰা নিউক্লিয়াৰ ফিজিক্সত প্ৰথম শ্ৰেণী লাভ কৰি তেওঁ স্নাতকোত্তৰ ডিগ্ৰী অৰ্জন কৰিছিল। বিশিষ্ট সাহিত্যিক ভবেন্দ্ৰ নাথ শইকীয়া আৰু লক্ষ্মীনন্দন বৰা তুলতুল বৰুৱাৰ সহপাঠী আছিল। সত্তৰৰ দশকৰ সংবাদ জগতৰ তেওঁ এটি পৰিচিত নাম আছিল। তেওঁ অসম লেখিকা সমাৰোহ, অসম নাগৰিক সমাজ, ইলোৰা বিজ্ঞান মঞ্চকে আদি কৰি বহুবোৰ অনুষ্ঠান-প্ৰতিষ্ঠানৰ সৈতে জড়িত হৈ আছিল আৰু সাহিত্যিক পেঞ্চন লাভ কৰিছিল।

জন্ম আৰু শিক্ষা-দীক্ষা

১৯৩২ চনৰ ১৯ এপ্ৰিল তাৰিখে শিৱসাগৰত তুলতুল বৰুৱাৰ জন্ম হৈছিল। গুৱাহাটীৰ প্ৰখ্যাত প্ৰতিষ্ঠান ভৰালী ব্ৰাদাৰ্ছৰ স্বত্বাধিকাৰী ৰমানন্দ ভৰালী আছিল তুলতুল বৰুৱাৰ পিতৃ। তেওঁৰ তিনিজন ভাতৃ ক্ৰমে ড॰ প্ৰণৱ ভৰালী, উৎপল ভৰালী আৰু নয়ন ভৰালী। পঢ়া-শুনাত তেওঁ সৰুৰেপৰা বৰ চোকা আছিল। গুৱাহাটী পাণবজাৰ ছোৱালী হাইস্কুলৰপৰা ১৯৪৭ চনত মেট্ৰিক পৰীক্ষাত অৱতীৰ্ণ হৈ তেওঁ ছাত্ৰীসকলৰ ভিতৰত অসমত সৰ্ব্বোচ নম্বৰ লাভ কৰি উৰ্ত্তীণ হয়। ১৯৫২ চনত কটন কলেজৰপৰা বিজ্ঞান শাখাত স্নাতক ডিগ্ৰী লাভ কৰি কলিকতাৰ প্ৰেচিডেন্সী কলেজৰপৰা নিউক্লিয়াৰ ফিজিক্সত প্ৰথম শ্ৰেণী লাভ কৰি তেওঁ স্নাতকোত্তৰ ডিগ্ৰী অৰ্জন কৰিছিল।

আনুষ্ঠানিক পৰিচয়

১৯৪৮ চনত প্ৰথমগৰাকী মহিলা কণ্ঠশিল্পী হিচাপে গুৱাহাটী অনাতাঁৰ কেন্দ্ৰৰপৰা তুলতুল বৰুৱাই গীত পৰিৱেশন কৰিছিল। তেওঁৰ বৃত্তি আছিল সাংবাদিকতা। বৰুৱা সাপ্তাহিক নীলাচল কাকতৰ সহকাৰী সম্পাদক আছিল। সাদিনীয়া নাগৰিকআৰু কিশোৰতো তেওঁ কাৰ্যনিৰ্বাহ কৰিছিল। সাংবাদিক ৰূপে বহু সংখ্যক নিবন্ধ লিখি তেওঁ নাম কৰিছিল। তেওঁৰ দ্বাৰা সম্পাদিত ৰচনা সংকলন অসমৰ স্কুলীয়া পাঠ্যক্ৰমত অন্তৰ্ভুক্ত। তেওঁ সাহিত্যিক পেঞ্চন লাভ কৰিছিল আৰু অসমৰ ভালেসংখ্যক সামাজিক-সাংস্কৃতিক অনুষ্ঠানৰ সৈতে জড়িত আছিল।১৯৫৬ চনত তেওঁৰ বিয়াৰ পাছত তেওঁ ষোল্ল বছৰ মুম্বাইত আছিল আৰু ভাৰতীয় ফিল্ম ডিভিজনৰ সৈতে ঘনিষ্ঠ ভাৱে জড়িত আছিল।

মৃত্যু

২০২০ চনৰ ২১ ডিচেম্বৰ তাৰিখে হৃদৰোগত আক্ৰান্ত হৈ গুৱাহাটীৰ বেলতলাৰ বশিষ্ঠপুৰৰ নিজা বাসভৱনত তুলতুল বৰুৱাৰ মৃত্যু ঘটে। ইলোৰা বিজ্ঞান মঞ্চৰ জড়িয়তে মৰণোত্তৰ ভাৱে তেওঁ দেহদান কৰি থৈ গৈছে। তেওঁৰ মৃত্যুৰ বহু আগতেই তেওঁৰ স্বামী নৱ বৰুৱা আৰু দুই পুত্ৰ হিমন্ত আৰু সুদীপ্তৰ মৃত্যু হৈছিল।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:অসমৰ কণ্ঠশিল্পী
শ্ৰেণী:অসমৰ সাংবাদিক
শ্ৰেণী:অসমৰ সংবাদ মাধ্যমৰ সৈতে জড়িত ব্যক্তি
গুৰবিন্দৰ কৌৰ ব্ৰাৰ

গুৰব্ৰিন্দৰ কৌৰ ব্ৰাৰ (,১২ আগষ্ট ১৯২২ – ৭ ছেপ্টেম্বৰ ২০১৩) ভাৰতৰ পঞ্জাৱ ৰাজ্যৰ এগৰাকী ভাৰতীয় জাতীয় কংগ্ৰেছৰ ৰাজনীতিবিদ।

প্ৰাৰম্ভিক জীৱন

১৯২২ চনৰ ১২ আগষ্টত অমৃতসৰ জিলাৰ কাইৰো গাঁৱত যশৱন্ত সিং আৰু তেওঁৰ পত্নীৰ ঘৰত গুৰবিন্দৰ কৌৰৰ জন্ম হয়। লাহোৰৰ কিনাইৰ্ড কলেজৰ পৰা স্নাতক ডিগ্ৰী লাভ কৰি গুৰবিন্দৰ কৌৰে লাহোৰৰ চৰকাৰী কলেজৰ পৰা কলা শাখাত স্নাতকোত্তৰ ডিগ্ৰী লাভ কৰে। তেওঁ পাৰ্তাপ সিং কাইৰোণৰ ভতিজী আছিল।

কৰ্মজীৱন

যৌৱনকালত ব্ৰাৰে ভাৰতীয় জাতীয় কংগ্ৰেছ দলত যোগদান কৰে আৰু তেওঁৰ কামৰ স্বীকৃতি স্বৰূপে ১৯৬৪ চনত ফিৰোজপুৰ জিলাৰ কংগ্ৰেছ কমিটীৰ মুৰব্বী হিচাপে নিযুক্তি লাভ কৰে, যিটো পদত তেওঁ ১৯৭০ চনলৈকে কাৰ্যনিৰ্বাহ কৰে।পিছৰ বছৰত পঞ্জাৱৰ তেতিয়াৰ মুখ্যমন্ত্ৰী জাইল সিঙে ব্ৰাৰক নিজৰ মন্ত্ৰীসভাত অন্তৰ্ভুক্ত কৰে। তেওঁক গৃহ নিৰ্মাণ আৰু বস্তি নিষ্কাশন, সাহায্য আৰু পুনৰ্বাসন, নগৰ উন্নয়ন আৰু নগৰ বাগিচা আৰু বাসস্থানৰ ৰাজ্যিক মন্ত্ৰী হিচাপে নিযুক্তি দিয়া হয়।

পিছলৈ কংগ্ৰেছ দলে ব্ৰাৰক ফৰিদকোটত সপ্তম লোকসভাৰ নিৰ্বাচনৰ বাবে থিয় কৰায় আৰু তাৰ পৰাই তেওঁ শিৰোমণি আকালি দলৰ বলৱন্ত সিং ৰামুৱালিয়াক পৰাস্ত কৰে আৰু তেওঁৰ ৪৬.০৬% ভোটৰ বিপৰীতে ৫০.৪৩% ভোট লাভ কৰে। সংসদৰ সদস্য হিচাপে তেওঁৰ কাৰ্যকালত তেওঁ ৰাজহুৱা উদ্যোগ সমিতিৰ সদস্য হিচাপে কাৰ্যনিৰ্বাহ কৰিছিল।কেন্দ্ৰীয় বিধায়িনী দলত কাৰ্যকাল সম্পূৰ্ণ কৰাৰ এবছৰৰ পাছত ১৯৮৫ চনৰ পঞ্জাৱ বিধানসভা নিৰ্বাচনত প্ৰতিদ্বন্দ্বিতা কৰি নিকটতম প্ৰতিদ্বন্দ্বীক ৫২৭৭টা ভোটত পৰাস্ত কৰে। নিৰপেক্ষ সংখ্যাগৰিষ্ঠতা লাভ কৰাৰ পিছত এছ এ ডিয়ে চৰকাৰ গঠন কৰাৰ বিপৰীতে ব্ৰাৰক ৰাজ্যিক বিধানসভাত বিৰোধীৰ নেত্ৰী হিচাপে নিৰ্বাচিত কৰা হয়।

স্বামী হৰচৰণ সিং ব্ৰাৰ মুখ্যমন্ত্ৰী হোৱাৰ পিছত ১৯৯৬ চনত তেওঁ কিছু সময়ৰ বাবে পঞ্জাৱ প্ৰদেশ কংগ্ৰেছ কমিটীৰ বাস্তৱিক মুৰব্বী হিচাপে কাম কৰে।

তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
জিতেন মহন্ত

জিতেন মহন্ত বৰখাতপাৰ সত্ৰৰ সত্ৰাধিকাৰ আছিল। বৈষ্ণৱ ধৰ্ম প্ৰসাৰত তেওঁ সক্ৰিয় ভূমিকা পালন কৰিছিল। তেওঁ বৰদোৱা থান সমিতিৰ গুৱাহাটী শাখাৰ সভাপতি আৰু শ্ৰীমন্ত শংকৰ কৃষ্টি বিকাশ কেন্দ্ৰৰ সৈতে ৫০ বছৰৰ বেছি যুক্ত আছিল। লক্ষ্যধৰ চৌধুৰীৰ পৰিচালিত চলচ্চিত্ৰ "ভাগ্য" আৰু "গণেশ"-অত তেওঁ অভিনয় কৰিছিল।

তথ্য সংগ্ৰহ

শ্ৰেণী:অসমৰ ব্যক্তি
শ্ৰেণী:মৃত ব্যক্তি
শ্ৰেণী:সত্ৰাধিকাৰ
তৰানা

তৰানা হৈছে হিন্দুস্থানী শাস্ত্ৰীয় কণ্ঠ সংগীতৰ এটা সংৰচনাৰ প্ৰকাৰ য’ত কিছুমান নিৰ্দিষ্ট শব্দ (যেনে "ওদানী", "তোদানী", "তাদীম" আৰু "ইয়ালালী") যিবোৰ ফাৰ্চী আৰু আৰবী ধ্বনিমূলৰ ওপৰত ভিত্তি কৰি মধ্যম (মধ্য লয়) বা দ্ৰুত (দ্ৰুত লয়) গতিত পৰিৱেশন কৰা হয়। ইয়াক আমিৰ খশ্ৰু (১২৫৩-১৩২৫ খ্ৰীষ্টাব্দ)ই উদ্ভাৱন কৰিছিল।। আধুনিক কালত, গায়ক আমিৰ খানই ইয়াক জনপ্ৰিয় কৰাত সহায় কৰিছিল আৰু ইয়াৰ উৎপত্তি আৰু ব্যৱহৃত শব্দাংশসমূহৰ ওপৰত গৱেষণা কৰিছিল। নিছাৰ হুছেইন খান এজন তৰানা গায়ক আছিল। তৰানা শিখৰ দশম গুৰু গোবিন্দ সিংই তেওঁৰ সংৰচনাতো ব্যৱহাৰ কৰিছিল।

ৰূপ

এটা দ্বিতীয়, বিপৰীতমুখী সুৰ, সাধাৰণতে উচ্চ স্বৰৰ সৈতে, এবাৰ প্ৰৱৰ্তন কৰা হয় আৰু তাৰ পিছত মূল সুৰলৈ ঘূৰি আহে। তৰানাত ফাৰ্চী চতুৰ্দলী অন্তৰ্ভুক্ত হ’ব পাৰে, আৰু চেতাৰ বা তবলাৰপৰা শব্দাংশ যেনে "দৰ-দৰ" বা "দিৰ-দিৰ" ব্যৱহাৰ হ’ব পাৰে; গায়কসকলে তৰানাৰ মূল অংশত সম্পূৰ্ণ সংৰচনা (যেনে তিহাই, গত, তুকড়া) পঢ়িব পাৰে।

ইতিহাস

ভাৰতীয় সংগীতৰ ভাষ্যকাৰ ঠাকুৰ জয়দেৱ সিংই কৈছিল:

উল্লেখ

Category:Indian styles of music
Category:Hindustani music genres
Category:Hindustani music terminology
বায়'স্কোপ

বায়’স্কোপ ১৮৯৫ চনত জাৰ্মান উদ্ভাৱক আৰু চলচ্চিত্ৰ নিৰ্মাতা মেক্স স্ক্লাডান'স্কি আৰু তেওঁৰ ভাতৃ এমিল স্ক্লাডান'স্কিৰ (১৮৬৬–১৯৪৫) দ্বাৰা বিকশিত এটা চিনেমা প্ৰজেক্টৰ।

ইতিহাস

]]
বায়’স্কোপ ব্যৱহাৰ কৰি চলচ্চিত্ৰৰ দৃশ্যসমূহৰ প্ৰথম ৰাজহুৱা প্ৰদৰ্শন বাৰ্লিনৰ ফেল্ডছক্লোছেন ৰেষ্টুৰেণ্টত আয়োজন কৰা হৈছিল। প্ৰাৰম্ভিক চিনেমেট’গ্ৰাফীৰ তিনিটা দৃশ্য- ‘বক্সিং কেংগাৰু’, ‘দ্য ৰেচলাৰ’ আৰু ‘দ্য ছাৰপেণ্টাইন ডান্সাৰ’ প্ৰখ্যাত হৈছিল। এই সকলো দৃশ্য ৰেষ্টুৰেণ্টখনৰ বাগিছাত চিত্ৰগ্ৰহণ কৰা হৈছিল।

পিছলৈ ফেল্ডছক্লোছেন ৰেষ্টুৰেণ্টৰ বলৰুমটো জাৰ্মানীৰ প্ৰথম স্থায়ী চিনেমা হললৈ ৰূপান্তৰিত কৰা হয় আৰু টিভ’লি নামেৰে দৰ্শকক চলচ্চিত্ৰ পৰিবেশন কৰা হয়। ১৯৯৪ চনত ডিচকাউণ্ট চুপাৰমাৰ্কেটৰ বাবে ঠাই উলিয়াবলৈ ইয়াক বন্ধ কৰি দিয়া হয়। ইতিমধ্যে জুলছ ডুবস্কে তেওঁৰ ষ্টেৰিঅ'ফ'ট'গ্ৰাফিক ফেণ্টাস্কোপৰ বাবে "বায়'স্কোপ" শব্দটো ব্যৱহাৰ কৰিছিল (১৮৫২/১৮৫৩ চনৰ আশে-পাশে নিৰ্মিত)। কিন্তু এই যন্ত্ৰটোৱে স্ক্লাডান'স্কি চলচ্চিত্ৰীয় প্ৰণালীৰ দৰে ইমান মনোযোগ লাভ কৰা নাছিল।

তথ্যউৎস

বাহ্যিক সংযোগ

শ্ৰেণী:চলচ্চিত্ৰ আৰু ভিডিও প্ৰযুক্তি
খলিল জিব্ৰান

খলিল জিব্ৰান (৬ জানুৱাৰী ১৮৮৩ – ১০ এপ্ৰিল ১৯৩১) আছিল এগৰাকী লেবানন-আমেৰিকান লেখক, কবি আৰু দৃশ্যকলা শিল্পী।

উদ্ধৃতিসমূহ

আপোনাৰ দৈনন্দিন জীৱনেই আপোনাৰ মন্দিৰ আৰু আপোনাৰ ধৰ্ম।
স্বাধীনতা বিহীন জীৱন আত্মা বিহীন শৰীৰৰ দৰে।
সুন্দৰ ঠাইলৈ ভ্ৰমণ কৰিবা, কিন্তু কাকো নক’বা৷ প্ৰকৃত প্ৰেমক বুকুত ধাৰণ কৰিবা, কিন্তু আনক নজনাবা৷ সুখেৰে জীয়াই থাকিবা, কিন্তু গোপনে ৰাখিবা৷ কাৰণ মানুহে সুন্দৰ বস্তু ধ্বংস কৰি পেলায়৷
বন্ধুত্ব হ’ল প্ৰয়োজনৰ সমিধান৷
এদিন তুমি মোক সুধিবা কোনটো বেছি গুৰুত্বপূৰ্ণ? মোৰ জীৱন নে তোমাৰ? মই মোৰ বুলি ক’ম আৰু তুমি মোৰ জীৱন তুমিয়েই বুলি নাজানি আঁতৰি যাবা।
যদি আপুনি কাৰোবাক ভাল পায়, তেন্তে তেওঁক যাবলৈ দিয়ক, কাৰণ তেওঁ ঘূৰি আহিলে গম পাব যে তেওঁ সদায় আপোনাৰ আছিল। যদি নাহে, তেন্তে গম পাব যে তেওঁ কেতিয়াও আপোনাৰ নাছিলেই৷
কাৰোবাৰ প্ৰতি যৌৱনসুলভ দুৰ্বলতা হ’বলৈ এমিনিট সময় লাগে, কাৰোবাক ভাল পাবলৈ এঘণ্টা সময় লাগে, আৰু কাৰোবাৰ প্ৰেমত পৰিবলৈ এদিন লাগে... কিন্তু কাৰোবাক পাহৰিবলৈ আজীৱন লাগে।
আপুনি হয়তো পাহৰিব পাৰে আপুনি কাৰ লগত হাঁহিছিল, কিন্তু কাৰ লগত কান্দিছিল আপুনি কেতিয়াও পাহৰিব নোৱাৰে।
এজন ব্যক্তিৰ হৃদয় আৰু মন বুজিবলৈ হ’লে তেওঁ ইতিমধ্যে কি অৰ্জন কৰিছে তাক নহয়, তেওঁ কি আকাংক্ষা কৰিছে তাক চাব লাগে।
বন্ধুত্বৰ সকলো ভাবনা, ইচ্ছা আৰু আশা নীৰৱে আৰু অঘিষিত আনন্দেৰে উদ্ভৱ হয় আৰু সমানে ভাগ হয়৷
আত্মানুভূতি গভীৰ কৰাৰ বাহিৰে বন্ধুত্বৰ আন একো উদ্দেশ্য থাকিব নালাগে৷
বন্ধুত্ব সদায়েই এটা মিঠা দায়িত্ব, কিন্তু সুযোগ নহয়৷
এদিন গধূলি পৰত নীল নদীৰ এটা ঘঁৰিয়াল আৰু এটা হায়েনাৰ ভেটাভেটি হ’ল৷ হায়েনাই ঘঁৰিয়ালক সুধিলে, কি খবৰ বন্ধু ভালনে? ঘঁৰিয়ালে ক’লে, “ভাল ক’ত হ’ব বন্ধু? মই যেতিয়া শৰীৰত অসহ্য যন্ত্ৰণা লৈ কান্দো, তেতিয়া মানুহে কয়, ঘঁৰিয়ালৰ চকুপানী৷’’ তোমাৰ ভালনে? - মোৰ সেই একেই সমস্যা বন্ধু, - হায়েনাই উত্তৰ দিলে,- প্ৰকৃতিৰ অপৰূপ সৌন্দৰ্য দেখি মই যেতিয়া আনন্দত হাঁহো, তেতিয়াও মানুহে কয়, “হায়েনাৰ হাঁহি৷’’
দুজনৰ মাজত বন্ধুত্ব হ’ল প্ৰেমেৰে সিঁচা আৰু কৃতজ্ঞতাৰে খেতি চপোৱা পথাৰ৷ এজন আহাৰ, আনজন জুহাল৷
মানুহৰ জীৱনক ইতিহাস সমৃদ্ধ কৰিব পৰা জ্ঞান অন্বেষণৰ অন্যতম আধাৰ হ’ল, পৱিত্ৰ মন৷
তীৰ্থযাত্ৰীৰ লগত যোৱা চতুৰ কুকুৰ এটাই অচিন বাটৰ বালিৰ মাজত লুকুৱাই থোৱা হাড়বিলাক নো কাইলৈ তাৰ কি কামত আহিব?
কৰ্মবিমুখ হোৱা মানে তোমালোক পৃথিৱীৰ ঋতুবিলাকৰ লগত অচিনাকী হোৱা, আৰু ৰাজোচিত গৰিমাৰে আগবঢ়া জীৱনৰ শোভাযাত্ৰাৰ লগত খোজ নিমিলোৱা, আৰু অসীমৰ ওচৰত গৌৰৱেৰে আত্মসমৰ্পণ কৰাৰ পৰা বঞ্চিত হোৱা।
“তুমি যি বুজিছা তাক শব্দেৰে প্ৰকাশ কৰিবা পাৰা, কিন্তু যি অনুভৱ কৰা তাক নীৰৱতাই বেছিকৈ ক’ব পাৰে।”
“তোমালোকৰ সন্তান তোমালোকৰ নহয়। তেওঁলোক জীৱনৰ নিজৰ প্ৰতি থকা আকাংক্ষাৰ পুত্ৰ-কন্যা।”

উৎস

বাহ্যিক সংযোগ

শ্ৰেণী:লেখক
শ্ৰেণী:কবি
শ্ৰেণী:দাৰ্শনিক
শ্ৰেণী:মৃত ব্যক্তি
সৰ্বভাৰতীয় দলিত মহিলা অধিকাৰ মঞ্চ

অল ইণ্ডিয়া দলিত মহিলা অধিকাৰ মঞ্চ (AIDMAM) হৈছে দলিত সম্প্ৰদায়ৰ মহিলাসকলে ন্যায়ৰ বাবে মাত মাতিবলৈ সৃষ্ট এক মঞ্চ। এই মঞ্চই আত্ম-সন্মান আৰু মৰ্যাদাৰ বাবে কেইবাটাও সংগ্ৰাম আৰু আন্দোলনৰ অৱতাৰণা কৰিছে। এআইডিএমএএম হৈছে ৰাষ্ট্ৰীয় দলিত মানৱ অধিকাৰ অভিযান (এনচিডিএইচআৰ)ৰদ্বাৰা আৰম্ভ হোৱা এটা আন্দোলন। দলিত নাৰীৰ শ্ৰেণী, জাতি, লিংগ পৰিচয় কেনেদৰে ওপৰত ওপৰ সোমাই থাকে সেই কথা চিনি পাই সামাজিক স্তৰৰ একেবাৰে তলত স্থান দিয়াটোৱেই এই আন্দোলনৰ লক্ষ্য। তেওঁলোকে দলিত মহিলাসকলক এই জাতি, শ্ৰেণী, আৰু লিংগ স্তৰসমূহক প্ৰত্যাহ্বান জনাবলৈ আৰু ন্যায়ৰ বাবে সংগ্ৰামত আগবাঢ়ি যাবলৈ শক্তিশালী কৰাৰ কাম কৰে। তেওঁলোকে নেটৱৰ্কিং, ৰাজ্য আৰু জিলা পৰ্যায়ত দক্ষতা আৰু নেতৃত্ব বৃদ্ধিৰ জৰিয়তে তেনে কৰে।

আৰম্ভণি আৰু সংগঠন

২০০৬ চনত আহ্বায়ক বিমল থ’ৰাট আৰু সাধাৰণ সম্পাদক আশা কটোৱালে এইডমএম প্ৰতিষ্ঠা কৰে। ২০১৫ চনত এইডমেমে আমেৰিকা ভ্ৰমণ কৰিছিল আৰু সেই দেশৰ কৃষ্ণাংগ কৰ্মীসকলৰ সৈতে কথা পাতিছিল। লগতে ২০১৮ চনত তেওঁলোকে ৰাষ্ট্ৰসংঘৰ মানৱ অধিকাৰ পৰিষদৰ ৩৮সংখ্যক অধিৱেশনত এটা "পাৰ্শ্বীয় অনুষ্ঠান" উপস্থাপন কৰে য'ত মহিলাৰ বিৰুদ্ধে জাতিভিত্তিক হিংসাৰ সাক্ষ্য অন্তৰ্ভুক্ত কৰা হৈছিল। #DalitWomenFight নামৰ এটা ছ'চিয়েল মিডিয়া অভিযান AIDMAM এ সমাজত তেওঁলোকৰ কামৰ প্ৰতি সমৰ্থন বৃদ্ধি কৰিবলৈ ব্যৱহাৰ কৰে।

২০২০ চনত ৰাষ্ট্ৰীয় সচিবালয়- সৰ্বভাৰতীয় দলিত মহিলা অধিকাৰ মঞ্চ- এনচিডিএইচআৰত এটা পৰিৱৰ্তনকাল আছিল। বিমত থোৰাটৰ নেতৃত্বত সাধাৰণ সম্পাদকৰ পদ অবিৰামী জোঠেশ্বৰনক প্ৰদান কৰা হয়। ৰাষ্ট্ৰীয় দলিত আন্দোলন-এনচিডিএইচআৰত ৰাষ্ট্ৰীয় কাৰ্যসূচী সমন্বয়ক হিচাপে কাম কৰি আছিল। এনডিএমজেত তেওঁ সেই দলটোৰ অংশ আছিল যিয়ে এছ চি এণ্ড এছ টি প্ৰিভেনচন অৱ এট্ৰচিটিজ এক্টৰ সংশোধনী আনিবলৈ অবিৰতভাৱে কাম কৰিছিল। সাধাৰণ সম্পাদিকা হোৱাৰপৰাই কাৰ্যকৰী ৰাজ্য বিহাৰ, দিল্লী, হাৰিয়ানা, মধ্যপ্ৰদেশ, ওড়িশা, উত্তৰ প্ৰদেশলৈ সলনি হয়। বৰ্তমান AIDMAM এ কাম কৰা থিমসমূহ হ'ল:

দলিত মহিলা আৰু নাবালক ছোৱালীৰ মাজত নেতৃত্বৰ প্ৰসাৰ।
দলিত মহিলা আৰু নাবালক ছোৱালীৰ ওপৰত হোৱা হিংসাৰ মোকাবিলা আৰু প্ৰতিৰোধ।
দলিত মহিলাৰ ৰাজ্যিক প্ৰাপ্যতা বৃদ্ধি।

তথ্যসূত্ৰ

শ্ৰেণী:অনুষ্ঠান প্ৰতিষ্ঠান
জিভা-কেঁকুৰি

জিভা-কেঁকুৰি হৈছে খৰকৈ আৰু শুদ্ধকৈ পঢ়িবলৈ বা উচ্চাৰণ কৰিবলৈ অসুবিধা হোৱা শব্দ, বাক্যাংশ বা বাক্য। ইয়াক এক প্ৰকাৰৰ কথিত (বা গোৱা) শব্দৰ খেল হিচাপে ব্যৱহাৰ কৰিব পাৰি। ইয়াৰ উপৰিও, উচ্চাৰণৰ আৰু বাকপটুতাৰ মান উন্নত কৰিবলৈ এইসমূহ ব্যায়াম হিচাপে ব্যৱহাৰ কৰিব পাৰি। কিছুমান জিভা-কেঁকুৰিয়ে এনে ফলাফল প্ৰক্ষেপ কৰে যিবোৰৰ ভুলউচ্চাৰণ সমূহ হাস্যকৰ (বা হাস্যকৰভাৱে অশ্লীল) হয়, আনহাতে আন কিছুমানৰ মনোৰঞ্জনমূল্য কঠনৰ সময়ত বক্তাৰ বিভ্ৰান্তি আৰু ভুলৰ ওপৰত নিৰ্ভৰ কৰে।

ভাগ সমূহ

কিছুমান জিভা-কেঁকুৰি একে কিন্তু পৃথক ধ্বনি যুক্ত শব্দৰ মাজত দ্ৰুত পৰিৱৰ্তনৰ ওপৰত নিৰ্ভৰশীল আৰু ই দুটা পৃথক পৰিৱৰ্তনৰ আৰ্হিক সংযোগ কৰে। উদাহৰণ স্বৰূপে, উইলিয়াম পাউণ্ডষ্টোনৰ দ্বাৰা লিখিত দ্য ছীথিং ছী চিছেথ এণ্ড দাজ দ্য ছীথিং ছী ছাফিছেথ আছ বাক্যটোক "সাধাৰণ ইংৰাজী ভাষাৰ জিভা-কেঁকুৰিৰ ভিতৰত আটাইতকৈ কঠিন" বুলি কোৱা হৈছিল।

জনপ্ৰিয় শ্বি ছেলচ ছীশ্বেলছ জিভা-কেঁকুৰিটো মূলতঃ ১৮৫০ চনত এটা বাগবিন্যাস ব্যায়াম হিচাপে প্ৰকাশিত হৈছিল। ১৮৯৫ চনত প্ৰথমবাৰৰ বাবে এই ধৰণৰ অভিব্যক্তিক বুজাবলৈ জিভা-কেঁকুৰিৰ ইংৰাজী প্ৰতিশব্দ টাংটুইষ্টাৰ শব্দটো প্ৰয়োগ কৰা হৈছিল।

বহুতো জিভা-কেঁকুৰিত অনুপ্ৰাস আৰু ছন্দৰ সংমিশ্ৰণ ব্যৱহাৰ হয়। সেইবোৰত ধ্বনিৰ দুটা বা ততোধিক ক্ৰম আছে যাৰ বাবে শব্দাংশৰ মাজতে পুনঃ জিভাঘূৰাব লগা হয়, তাৰ পিছত একেটা শব্দ পৃথক ক্ৰমত পুনৰাবৃত্তি কৰা হয়। লগতে কিছুমান কেঁকুৰিত যৌগিক শব্দ আৰু সেইবোৰৰ মূলশব্দটো ব্যৱহাৰ হয়। কিছুমান জিভা-কেঁকুৰিয়ে শব্দ বা চুটি বাক্যাংশৰ ৰূপ লয় আৰু এনে শব্দ দ্ৰুতগতিত পুনৰাবৃত্তি কৰিলে জিভা পাক খায়।

কিছুমান জিভা-কেঁকুৰি বাক অভ্যাস আৰু কণ্ঠস্বৰক সজীৱতা প্ৰদান কৰিবৰ বাবে ব্যৱহাৰ কৰা হয়। ইয়াৰোপৰি অনা-স্থানীয় ভাষীসকলৰক উচ্চাৰণ দক্ষতাৰ প্ৰশিক্ষণ দিবলৈ জিভা-কেঁকুৰি ব্যৱহাৰ কৰা হয়। আন কিছুমান জিভা-কেঁকুৰি ভুলভাৱে উচ্চাৰণ কৰিলে এই শব্দবোৰে ধ্বনিগত মিল থকা অশ্লীল শব্দৰূপ একোটা প্ৰকাশ কৰে। আনকিছুমান সঠিকভাৱে উচ্চাৰণ কৰিলেও সেইবোৰ অশুদ্ধ যেন লাগে।

উদাহৰণ

নৱকান্ত বৰুৱা সম্পাদিত কুঁহিপাঠ পাঠ্যপুথিত শিশুৰ উচ্চাৰণৰ স্পষ্টতাৰ বাবে বিভিন্ন ‘জিভা-কেঁকুৰি'ৰ সংযোগ কৰা হৈছিল:

সম্পৰ্কিত ধাৰণাসমূহ

শিব্বোলেথ

শিব্বোলেথ হৈছে কোনো এটা ভাষাৰ যিকোনো বাক্যাংশ যিসমূহ সেইভাষাৰ স্থানীয় বক্তাৰ ব্যেতিৰেক ব্যক্তিৰ বাবে কোৱা কঠিন। তেনে শব্দ, বাক্য বা বাক্যাংশক এক প্ৰকাৰৰ জিভা-কেঁকুৰি হিচাপে গণ্য কৰা হ'ব পাৰে।

ফিংগাৰ-ফাম্বলাৰ

জিভা-কেঁকুৰিৰ সমতুল্য সাংকেতিক ভাষাক ফিংগাৰ-ফাম্বলাৰ বুলি কোৱা হয়। চুজান ফিচাৰৰ মতে ইংৰাজী ভাষাৰ গুড্ ব্লাড, বেড্ ব্লাড বাক্যাংশটো ইংৰাজী সাহিত্যৰ এক জিভা-কেঁকুৰি হোৱাৰ উপৰি ই এক ফিংগাৰ-ফাম্বলাৰ।

এক শব্দাংশৰ প্ৰবন্ধ

এক শব্দাংশৰ প্ৰবন্ধ হৈছে মাণ্ডাৰিন চীনা জিভা-কেঁকুৰিৰ এক প্ৰকাৰ। এইসমূহ ধ্ৰুপদী চীনা ভাষাত লিখা হৈছিল। মাণ্ডাৰিন চীনাসকলৰ মাত্ৰ চাৰিটা বাক-পৰিসৰ থকা বাবে এইবোৰ মাণ্ডাৰিনভাষাত ক'লে বিভিন্ন বাক-পৰিসৰত এটা শব্দাংশৰ কামৰ দৰে লাগে।

তথ্যসূত্ৰ

শ্ৰেণী:শব্দ খেল
তাৰক মেহতা

তাৰক মেহতা এজন ভাৰতীয় লেখক, হাস্যৰসিক, নাট্যকাৰ। তেওঁক গুজৰাটী ভাষাৰ 'দুনিয়া নে উন্ধা চছমা' বা 'পৃথিৱীৰ উলুটা চছমা'ৰ বাবে বিশেষভাৱে জনা যায়। তেওঁ বিভিন্ন ব্যংগ গুজৰাটী ভাষালৈ অনুবাদ কৰিছে, তেওঁ গুজৰাটী নাট্যশালাৰ এক পৰিচিত নাম।

ব্যংগটো প্ৰথম সাপ্তাহিক চিত্ৰলেখাত ওলাইছিল মাৰ্চ ১৯৭১ত আৰু তেতিয়াৰ পৰা ই বিভিন্ন বিষয় উপস্থাপন কৰিছে। তেওঁ ৮০খন গ্ৰন্থ ছপা কৰালে, ৩খন তেওঁ গুজৰাটী বাতৰি কাকত "দিৱ্য ভাস্কৰ" লিখা লেখৰ ওপৰত আধাৰিত, আৰু বাকিবোৰ 'তাৰক মেহতা কা উল্টা চছমাহ্' বা 'তাৰক মেহতাৰ উলুটা চছমা'ৰ ওপৰত আধাৰিত।

২০০৮ত ভাৰতৰ জনপ্ৰিয় দূৰদৰ্শন ধাৰা চাব টি-ভিত তেওঁৰ লেখৰ ওপৰত আধাৰিত অনুষ্ঠান 'তাৰক মেহতা কা উল্টা চছমা' প্ৰদৰ্শিত হ'ল। ই চাব টি-ভিৰ এক মুখ্য অনুষ্ঠান হ'ল।

ব্যক্তিগত জীৱন

তেওঁ গুজৰাটৰ আহমেদাবাদত থাকে, য'লৈ তেওঁ ২০০০চনত গ'ল, নিজৰ ২য় পত্নী ইন্দুৰ সৈতে। তেওঁৰ ১মা পত্নী ইলাও একে এপাৰ্টমেণ্টতেই থাকিছিলে। তেওঁৰ জীয়েক (প্ৰথম বিবাহৰ পৰা) ইচানী আমেৰিকা যুক্তৰাষ্ট্ৰত থাকে আৰু তাইৰ ২ সন্তান কুচান আৰু চেইলী আছে।

গ্ৰন্থসূচী

দুনিয়া নে উন্ধা চছমা
আ দুনিয়া পাঞ্জাৰাপ'লে
এক্সন ৰিপ্লাই ১/২
আল্বেলুন আমেৰিকা ভান্থেলুন আমেৰিকা
চম্পকলাল তপুনি জুগলবন্দী
বেতাজ বাতালি বাজ প'পতলাল তাৰাজ
তাৰক মেহতা কা উল্টা চছমা

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় সাহিত্যিক
শ্ৰেণী:পদ্মশ্ৰী বঁটা বিজয়ী
চিত্ৰলেখা

চিত্ৰলেখা (; ) আছিল শ্ৰীকৃষ্ণৰ নাতি অনিৰুদ্ধৰ পত্নী ঊষাৰ সখী। তেওঁৰ দেউতাক আছিল শোণিতপুৰ (বৰ্তমানৰ তেজপুৰ) -ৰ ৰজা বাণাসুৰৰ মন্ত্ৰী কুম্ভাণ্ড। চিত্ৰলেখা এগৰাকী চিত্ৰকৰ আছিল।

কিংবদন্তি

প্ৰতাপী অসুৰ ৰজা বাণাসুৰে এখন ডাঙৰ ৰাজ্য শাসন কৰিছিল। বিষ্ণুৰ কথা মতে বিশ্বকৰ্মাই প্ৰদান কৰা ৰাসলিংগক তেওঁ পূজা কৰিছিল। শিৱ‌ই তাণ্ডৱ নৃত্য কৰিলে ভক্ত বাণে তেওঁৰ সহস্ৰ বাহুৰে মৃদংগ বজাইছিল। বাণৰ ভক্তিত সন্তুষ্ট হৈ শিৱ‌ই তেওঁক বৰ দিয়ে আৰু বাণক ৰক্ষা কৰিব বুলি প্ৰতিশ্ৰুতি দিয়ে। সময়ৰ লগে লগে বাণ নিষ্ঠুৰ আৰু দাম্ভিক হৈ উঠে। বহুতো ডেকাই কন্যাৰ পাণি গ্ৰহণ কৰিবলৈ বিচৰাত তেওঁ জীয়ৰী ঊষাক অগ্নিগড়ৰ দুৰ্গত বন্দী কৰি ৰাখে।

এদিন ঊষাই সপোনৰ এজন পুৰুষক দেখা পাই প্ৰেমত পৰে। ঊষাৰ সখী আছিল বাণ ৰজাৰ মন্ত্ৰী কুম্ভাণ্ডৰ জী চিত্ৰলেখা। প্ৰতিভাবান চিত্ৰকৰ চিত্ৰলেখাই বহু ছবি আঁকি দেখুৱাই সপোনৰ পুৰুষজন শ্ৰীকৃষ্ণৰ নাতি অনিৰুদ্ধ বুলি চিনাক্ত কৰে। মায়াজালেৰে চিত্ৰলেখাই অনিৰুদ্ধক অপহৰণ কৰি ঊষাৰ ওচৰলৈ লৈ আহে। এই কথা গম পাই বাণে অনিৰুদ্ধক বন্দী কৰি থয়। কৃষ্ণ‌ই অনিৰুদ্ধক মোকোলাবলৈ আহোঁতে বাণাসুৰৰ ৰক্ষক শিৱৰ লগত তেওঁৰ প্ৰচণ্ড যুঁজ হয়। এই যুদ্ধক হৰি-হৰ যুদ্ধ বোলে। বাণাসুৰে কৃষ্ণক ক্ষমা খোজে আৰু ঊষাক অনিৰুদ্ধলৈ বিয়া দিয়ে।

তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:অসুৰ
শ্ৰেণী:ভাগৱত পুৰাণৰ চৰিত্ৰ
দুগ্ধ আঁহ

দুগ্ধ বা গাখীৰৰ আঁহ বা দুগ্ধৰ উল হৈছে এজলন, এটা পুনৰ্নিৰ্মিত কৰা প্ৰ’টিন আঁহ যিটো গাখীৰত পোৱা কেছিন প্ৰ’টিনৰ ওপৰত ভিত্তি কৰি তৈয়াৰ কৰা হয়। দুগ্ধ-কেছিন ভিত্তিক আঁহৰ বাবে কেইবাটাও বাণিজ্যিক নাম আছে, যেনে লানিটাল, ফাইব্ৰ’লেন আৰু আৰালাক।
alt=এছএনআইএ ভিস্কোছা ভৱন|]] আছিল দুগ্ধৰ আঁহৰ প্ৰথম উৎপাদক।

উদ্ভাৱন আৰু ইতিহাস

প্ৰথমে ইটালীত ১৯৩৫ চনত এণ্টনিঅ’ ফেৰেট্টিৰদ্বাৰা উৎপাদিত আৰু পেটেণ্ট কৰা আৰু লানিটাল নামেৰে বিক্ৰী কৰা হৈছিল, দুগ্ধৰ আঁহ ইটালীৰ ৰাষ্ট্ৰীয় স্বাৱলম্বিতা অভিযানৰ অধীনত সৃষ্টি কৰা হৈছিল আৰু পূৰ্বৰ ৰেয়নৰ সফলতাৰ সুবিধা ল’বলৈ উদ্দেশ্য কৰা হৈছিল। দুগ্ধৰ আঁহে ১৯৩০ আৰু ১৯৪০ৰ দশকত সংক্ষিপ্ত সময়ৰ বাবে সফলতা লাভ কৰিছিল। সম্পূৰ্ণ কৃত্ৰিম আঁহৰ বিকাশৰ পিছত দুগ্ধৰ আঁহৰ জনপ্ৰিয়তা দ্ৰুতভাৱে হ্ৰাস পাইছিল। সম্পূৰ্ণ কৃত্ৰিম আঁহ, যেনে এক্ৰিলিক আঁহ, দুগ্ধৰ আঁহতকৈ কম দামত আৰু অধিক টেকসই হোৱাৰ সুবিধা লাভ কৰিছিল। ২০১০ৰ দশকত কেইবাজনো উৎপাদকে দুগ্ধৰ আঁহক বাণিজ্যিক উৎপাদনলৈ পুনৰ প্ৰৱৰ্তনৰ চেষ্টা কৰিছিল।

উৎপাদন প্ৰক্ৰিয়া

দুগ্ধৰ অঁহৰ উৎপাদন প্ৰক্ৰিয়া কিছু জনসাধাৰণৰ আগ্ৰহৰ বিষয় আছিল আৰু সমসাময়িক কেইবাটাও উৎসৰদ্বাৰা চলচ্চিত্ৰত নথিভুক্ত কৰা হৈছিল। প্ৰক্ৰিয়াটোৰ এটা সৰলীকৃত সংক্ষিপ্ত বিৱৰণ তলত দিয়া হ’ল:

গাখীৰৰপৰা কেছিন নিষ্কাষণৰ বাবে এচিডৰ সৈতে মিশ্ৰণ কৰা হয়।
পানী বাষ্পীভৱন কৰি কেছিনৰ স্ফটিক গঠন কৰা হয়।
কেছিনক পানীৰ সৈতে মিশ্ৰণ কৰি ঘন চিৰাপৰূপী কৰা হয় আৰু স্পিনাৰেটৰ মাধ্যমেৰে বাহিৰ কৰা হয়।
ফলত পোৱা আঁহক কঠিনীকৰণ স্নানৰ মাজেৰে পাৰ কৰা হয়।
অবিৰত আঁহক তাৰ পিছত ইচ্ছামতে দৈৰ্ঘ্যত কাটি লোৱা হয়।

তথ্যসূত্ৰ

Category:Materials
Category:Fibers
সুন্দৰৱতী নৱাল প্ৰভাকৰ

সুন্দৰৱতী নৱাল প্ৰভাকৰ (১৯২২–২০১০) দিল্লীৰ এগৰাকী ভাৰতীয় জাতীয় কংগ্ৰেছৰ ৰাজনীতিবিদ। অষ্টম লোকসভাত তেওঁ কেৰল বাগক প্ৰতিনিধিত্ব কৰিছিল।

প্ৰাথমিক জীৱন

১৯২২ চনৰ ৯ ছেপ্টেম্বৰত সুন্দৰৱতীয়ে দিল্লীত জন্মগ্ৰহণ কৰিছিল। তেওঁ প্ৰাক্-মেট্ৰিক স্তৰলৈকে শিক্ষা লাভ কৰিছিল।

=কৰ্মজীৱন

সুন্দৰৱতী ভাৰতীয় স্বাধীনতা আন্দোলনৰ সৈতে জড়িত আছিল আৰু ১৯৪২ চনত ভাৰত ত্যাগ আন্দোলনত অংশগ্ৰহণ কৰিছিল।

ব্যক্তিগত জীৱন

১৯৩৬ চনত সুন্দৰৱতীয়ে আইএনচিৰ ৰাজনীতিবিদ নৱল প্ৰভাকৰৰ সৈতে বিবাহপাশত আবদ্ধ হয় আৰু তেওঁলোকৰ আঠটা সন্তান জন্ম হয়।২০১০ চনৰ ২৪ মাৰ্চত দিল্লীত সুন্দৰৱতী প্ৰভাকৰৰ মৃত্যু হয়।

তথ্যসূত্ৰ

শ্ৰেণী:সমাজকৰ্মী
শ্ৰেণী:লোকসভাৰ সাংসদ
শ্ৰেণী:ভাৰতৰ মহিলা সাংসদ
শ্ৰেণী:ভাৰতৰ স্বাধীনতা সংগ্ৰামী